A tádigi ámōs ó tsáá ai Sábad, amǒs yā myāyi sɔ́ və́ ḿbɔ̌m yā fɛ̄s bidí mǐ láŋ yǎ mīńgūmā bə́sɔ́ndɔ zamgbál; 16mǐ láŋá mə̄lú mə̄wóm tán a kələ kwí ámōs ó tsáá ai sábad zamgbála, étē myǎyi və́ Ńtondôbə mətúnuŋa məfé. 17Myǎyi sɔ́ ai bəḿbāŋála á mə̄ndá máán nə́ myǎzu fáī óvug ai ovə́ga á táŋ bifas bíbɛ̄, ngab ébɛ̄ yǎ ngab awômo yǎ óvug ó nə̄ ńyāmán ai ekɔ̌ sāŋ ású mə̄túnuŋa mə́ ósú mə́ Ńtondôbə. 18Myǎyǐ fə və́ fūfulu ai ḿbāŋála miǹtómbá zamgbál mí tɔ̄á ḿbū ḿbɔ̄g, mí tɔ̄á təge ai atǎ, ǹnóm nyag m̀bɔ́g ai bikə́lá bíbɛ̄ ású mə́túnuŋa mə́ Ńtondôbə, mǐ báá fə mətúnuŋa mə́ óvug ai mənyú, ású bídí yā bádígī á ndóan nâ məsan mə́ vɔ́li Ǹtondôbə ǹnə́m. 19Ńdɔ myǎyi və́ ńnōm ékə́lá ású mə́túnuŋa mə́ ńsə́m ai miǹtómbá míbɛ̄ yā mí byálí ḿbū tē ású mə́túnuŋa mə́ élad miǹnə́m; 20fada a yi myá tūnī á mís mə́ Ńtondôbə fǔfulu ai ḿbāŋála yǎ mə̄kwé bídí bí ósú, miǹtómbá míbɛ̄ ai mim̀fúfúb mí byə́m mí Ńtondôbə myáwóge ai fada. 21Amǒs tē óbēn myǎyi tógǎn bod, etógán tē yâyi bɔ ḿfūfúb ású dáán, myǎyǐ kig bɔ ésíé yátúg nyɔ́l. É mvéndé nyī ē nə kolé ású mvɔŋ bod dzáán, tɔ mǐ tɔ̄á və́ tɔ vé. 22Éyɔ̌ŋ yā myākwé bīdí á ńnam wáán, tə wakwé ó kələ kwí á suga afúb, təge tǒg məbuugǎ yā mə̄kwé móe; wayi mɔ́ líg ású míḿbúbúá ai ású bə́yə́ŋ: mə nə Ǹtondôbə Zambá wāān”.